ელ-ავილის ეროვნული პარკი

მინი
ელ-ავილა () — ეროვნული პარკი ვენესუელაში. მოიცავს ჩრდილოეთ-ცენტრალური ვენესუელის სანაპირო ზოლის მთიან არეალს, რომლის უმაღლესი მწვერვალიცაა პიკო-ნაიგუატა (2 765 მ). სახელი ეწოდა მწვერვალ ელ-ავილისგან (2 740 მ). ეს მთა მდებარეობს ვიწრო ხეობაში, კარაკასის ჩრდილოეთით და ქალაქს კარიბის ზღვისგან გამოყოფს. 

 ისტორია 
ტერიტორია ეროვნულ პარკად 1958 წელს გამოცხადდა და დააკმაყოფილა ჯერ კიდევ XIX საუკუნიდან არსებული მოთხოვნა ამ არეალის დაცვის შესახებ. მისი შექმნით დაიწყო კარაკასის გარშემო არსებული მთის ტყეების დაცვა. ეს მთები ამჟამად ემსახურება როგორც რეკრეაციულ მიზნებს, ისე ქალაქის დაცვას ჭუჭყისა და ურბანული ექსპანსიისგან. ელ-ავილა კარაკასის მაცხოვრებელთათვის ყოველთვის მნიშვნელოვანი რესურსი იყო, რომელიც მრავალგვარი საქმიანობისათვის გამოიყენებოდა, რამაც გაართულა მისი დაცვა. 1956 წელს გაიხსნა სასტუმრო და საბაგირო, რომელიც ზღვის დონიდან 2 135 მეტრზე ადის და ქალაქ მაკუტოს მეორე მხარეს ეშვება. 20 წლიანი უმოქმედობის შემდეგ, ეს საბაგირო 2011 წლის თებერვალში კვლავ გაიხსნა. 

 ბიომრავალფეროვნება 
პარკში წარმოდგენილია ფლორისა და ფაუნის დიდი მრავალფეროვნება. აღწერილია პეპლის 100-ზე მეტი, ძუძუმწოვრის 120, ამფიბიის 20, რეპტილიის 30 და ფრინველთა 500 სახეობა. ფრინველთაგან 9 სახეობა ვენესუელის ენდემია, სამი კი გადაშენების პირას მყოფია. კლასიფიცირებულია მცენარეთა 1 800 სახეობა, რომელთაგან ზოგიერთი კორდილიერა-დე-ლა-კოსტას მთის მასივის ენდემია, ზოგიც საკუთრივ პარკის.

 იხილეთ აგრეთვე 
ვენესუელის ეროვნული პარკების სია

 რესურსები ინტერნეტში 

 Information about El Ávila National Park 
 INPARQUES: Parque Nacional Waraira Repano Bosques, sabanas, ríos y quebradas.
 Página del Parque Nacional El Ávila
 Quebradas del Ávila 
 Doctor Knoche

კატეგორია:ვენესუელის ეროვნული პარკები
კატეგორია:ელ-ავილის ეროვნული პარკი
კატეგორია:კარაკასის გეოგრაფია
კატეგორია:მირანდას შტატის გეოგრაფია
კატეგორია:ვარგასის შტატის გეოგრაფია
კატეგორია:1958 წელს დაარსებულები ვენესუელაში
კატეგორია:1958 წელს დაარსებული დაცული ტერიტორიები
კატეგორია:კარაკასის ღირსშესანიშნაობები